recursal/SuperWikiNEXT-32B huggingface dataset:
**פילורטה ראצ'י** (באלבנית: **Filloreta Raçi**; נולדה ב-31 במרץ 1994), ידועה בשם הבמה שלה, **פיפי** (באלבנית: **Fifi**) היא זמרת אלבנית מקוסובו.

קורות חייה
----------

פיפי נולדה ב-31 במרץ 1994 בעיר הרטן שבגרמניה למשפחה ממוצא אלבנית, ששורשיה שאובים מפריזאיי שבקוסובו. את שנותיה הראשונות בילתה בגרמניה, ובאותה העת התחילה להתעניין בספרות ובתיאטרון. היא למדה מוזיקה בבית הספר הייעודי בפרישטינה. בניסיון להתפרסם בקרבמדינות הבלקן כמוזיקאית צעירה השתתפה פיפי במספר תחרויות כישרונות, דוגמת "The Voice of Albania",‏ "Albanians Got Talent" ו-"Top Fest". בשנת 2015 עשתה מיתגה את עצמה בשם במה, והוציאה לאור את סינגל הבכורה שלה, "FrymomMu". בין אוקטובר לנובמבר 2021 השתתפה בעונת ה-VIP של "האח הגדול אלבניה". בשנת 2022 כתבה יחד עם מחברים נוספים את השיר הקפריסאי לאירוויזיון 2022, "Ela", בביצועה של אנדרומאכי.

באוקטובר 2022 רשות השידור האלבנית דיווחה כי פיפי עתידה להשתתף במהדורה ה-61 של פסטיבלי אי קנגס עם השיר "Stop". ב-28 באוקטובר אושר באופן רשמי שיטת ההצבעה של האירוע: שלושת המקומות הראשונים יבחרו כרגיל על ידי חבר השופטים, אך הזוכה בפסטיבל לא יהפוך לנציגה הרשמי של אלבניה באירוויזיון באופן אוטומטי. הנציג הלאומי לאירוויזיון יבחר על ידי מערכת הצבעה נפרדת מזו הקודמת, בהתאם לקולות הציבור בלבד. מכיוון שנחשפו רק שלושת המקומות הראשונים בפסטיבל, לא ידוע לאיזה מקום הגיעה פיפי.

הערות שוליים
------------

1. ↑  "Filloreta Raçi (Fifi)–Biografia" (באלבנית). TeksteShqip. נבדק ב-10 במרץ 2021. `{{cite web}}`:  (עזרה)
2. ↑  "Fifi #Bio" (באלבנית). Top Music Awards. אורכב מ-המקור ב-25 באוקטובר 2020. נבדק ב-10 במרץ 2021. `{{cite web}}`:  (עזרה)
3. ↑  "Fifi: Nuk do doja të isha kthyer në Kosove, nuk do kisha vuajtur kaq shumë" (באלבנית). Televizioni Klan (TV Klan). 5 באפריל 2020. אורכב מ-המקור ב-11 במרץ 2021. נבדק ב-11 במרץ 2021. Sepse unë kam lindur në Gjermani edhe kam jetuar atje deri në 2000 `{{cite web}}`:  (עזרה)
4. ↑  "Fifi (Filloreta Raçi Biografia" (באלבנית). MelodyTv. אורכב מ-המקור ב-11 במרץ 2021. נבדק ב-11 במרץ 2021. `{{cite web}}`:  (עזרה)
5. ↑  Adams, William Lee (2022-09-11). "Albania: Report says RTSH will add televote to Festivali i Këngës 61". *wiwibloggs* (באנגלית אמריקאית). נבדק ב-2022-10-28.
**שוקי נגר** (נולד ב-7 באוקטובר 1977) הוא כדורגלן עבר ישראלי ששיחק בעמדת המגן השמאלי.

קריירה
------

נגר גדל ביהוד והחל לשחק כדורגל במחלקת הנוער של בני יהודה תל אביב, ואף השתייך לסגל נבחרת הנוער באמצע שנות ה-90. לאחר שלוש עונות בבני יהודה חתם נגר בשורות מכבי חיפה, ששילמה תמורת העברתו לשורותיה 450 אלף דולר. הוא שותף למסע ההצלחות שלה באירופה, שהסתיים ברבע גמר גביע אירופה למחזיקות גביע בעונת 1998/1999. לאחר שנתיים בחיפה חזר נגר לבני יהודה, ולא סייע לקבוצה שירדה לליגה הלאומית בסיום עונת 2000/2001.

לאחר הירידה עם בני יהודה עבר נגר להפועל באר שבע, שם שיחק שנתיים. אחר כך שיחק עונה במועדון ספורט אשדוד וחזר לתקופה קצרה בהפועל באר שבע, לאחריה הגיע למכבי תל אביב, עמה זכה בגביע המדינה. בדצמבר 2005 עבר לבני סכנין.

בתחילת עונת 2006/2007 עבר נגר להכח עמידר רמת גן, ששיחקה אז בליגת העל, אך ירדה לליגה הלאומית בתום העונה. בקיץ 2007 עבר נגר לקבוצת הפועל פתח תקווה, כאשר בעונתו הראשונה הקבוצה עלתה לליגת העל. לאחר חצי עונה עם הקבוצה בליגת העל, עבר נגר בחלון ההעברות של ינואר 2009 לקבוצת מכבי הרצליה.

ב-26 ביולי 2009 חתם בהפועל אשקלון שם שיחק עונה אחת. בקיץ 2010 חתם נגר במכבי אחי נצרת שם שיחק עד קיץ 2012.

לקראת עונת 2012/2013 חתם נגר בקבוצת מכבי יבנה, במדיה שיחק שלוש עונות בליגה הלאומית. בקיץ 2015 חתם בקבוצת בית"ר יבנה מליגה ב', במדיה ערך ארבע הופעות עד נובמבר 2015.

בינואר 2018, לאחר יותר משנתיים שלא שיחק, הצטרף נגר לקבוצת בני יהוד מליגה ג'.

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway

הערות שוליים
------------

1. ↑  אשר גולדברג‏, "יוסי בניון הוא השחקן הישראלי הגדול ביותר", באתר וואלה!‏, 2 ביולי 2022
בנימין מונטר 
תמונה זו מוצגת בוויקיפדיה בשימוש הוגן.  
נשמח להחליפה בתמונה חופשית.
**בנימין מונטר** (1894 – 1 במרץ 1920) היה חלוץ ומנהיג פועלים איש העלייה השנייה, אחד מן הלוחמים לצדו של יוסף טרומפלדור בתל חי.

חייו ותפיסת עולמו
-----------------

מונטר נולד בלודז' בפולין למשפחה שומרת מצוות. בהיותו בן 19, לאחר הכשרה עצמאית, עלה לארץ ישראל חרף התנגדות הוריו. בהיותו באוניה חלה, אך למרות זאת סירב להפצרות הוריו לשוב, ולו על מנת להירפא, באומרו: "ארץ ישראל היא מקום הבראה לכל עמנו ואף אני אבריא כאן".[דרוש מקור] לאחר שהבריא, עבר לפתח תקווה, שם יסד את קבוצת "עמל".  

מונטר היה פציפיסט לפי השקפת עולמו, והתנגד להתנדבות לגדודים העבריים. עם זאת, האמין כי עליו לשאת נשק מגן, וכך הגיע לתל חי. תפיסתו זו של מונטר, אשר שילבה בין הסלידה מצבא, מלחמה ונשק, לבין לאומיות, ציונות והכרה בכורח ההגנה העצמית, הייתה תפיסת עולם מוצהרת של רבים מן החלוצים בארץ ישראל בני דורו; ופותחה בשנות העלייה השנייה והשלישית בכתביו של ההוגה א"ד גורדון.   

בשנות מלחמת העולם הראשונה גויס מונטר בעל כורחו, כמו רבים מאישי היישוב היהודי בארץ, לעבודת כפייה (עמלִיָה) בצבא הטורקי. הוא נמלט ונתפס. עמדו להוציאו להורג, ואז עבר מטוס של חיל האוויר המלכותי הבריטי אשר הטיל פצצה והוא הצליח להימלט.  

לאחר הכיבוש הבריטי בארץ ישראל, מונטר עבד זמן מה בחולדה, וארגן שם קבוצה ששאפה להתיישבות שיתופית. הוא עלה עם חבריו למטולה בי"א באדר תר"ף 1920, בדרכו לכפר גלעדי להביא בעלי חיים. כאשר נשמעו יריות בתל חי. הוא רץ למקום יחד עם יוסף טרומפלדור והופקד על החדר העליון בחצר תל חי. בנימין נהרג מהרימון שהושלך לחדר זה, יחד עם שרה צ'יזיק, דבורה דרכלר וזאב שרף.

עיצוב הזיכרון
-------------

יש סבורים כי הדמות השלישית באנדרטה ביער חולדה של הפסלת בתיה לישנסקי, לצד דמויותיהם של אפרים ושרה צ'יזיק, היא דמותו המגוננת של בנימין מונטר.

לקריאה נוספת
------------

* **קונטרס**, כ"ט, כ"ב אדר ה'תר"ף
* שולמית לסקוב, **טרומפלדור: סיפור חייו**, חיפה: שקמונה, (1972), ירושלים: הוצאת כתר, 1982, 1995

.

קישורים חיצוניים
----------------

* תמר אגמון, **שדות אדומים: עד תל חי, חיי בנימין מונטר**, [עורכת: נאורה יהב], הוצאת כרמל, תשס"ז 2007

הערות שוליים
------------

1. ↑  נירית שלו-כליפא, ‏אנדרטת ’עבודה והגנה’ בחולדה, **קתדרה** תשמ"ב
"**הבובה זיוה**" הוא שמו של ספר ילדים מצולם שיצא לאור בשנת 1957 בהוצאת הקיבוץ המאוחד, ונעשה פופולרי ביותר בקרב הילדים של אותה תקופה, ובמיוחד בקרב ילדי הקיבוצים והוריהם. בספר מתוארת עלילתה של בובת בובטרון, תיאטרון בובות, שהגה וצילם פטר מירום וחרז רפאל אליעז. בובות הבובטרון נוצרו על ידי הבובנאי דוד בן שלום (הונזו) מקיבוץ גבעת חיים מאוחד.

בהמשך פורסמו מהדורות נוספות של "הבובה זיוה" שכללו צילום בצבע.

עלילה
-----

זיוה היא בובה בתיאטרון בובות, יש לה חברים וחברות, והיא מאוהבת ביוקטני. יוקטני בהתאם לשמו, מקניט ומעליב אותה, והיא מחליטה להתרחק ממנו ולעזוב את הבובטרון. זיוה יוצאת למסע לגילוי עצמי ברחבי הקיבוץ, עוברת חוויות לא קלות במפגשים עם חתולים, כלבים, ברווזים ילדים ומטפלת. בסופו של המסע היא מגיעה להארה: המקום האהוב עליה ביותר הוא הבית שלה, הבובטרון, היא מתגעגעת אליו וגם אל חברה יוקטני. זיוה שבה לבובטרון ויוקטני נודר להיטיב את התנהגותו כלפיה. כדבריה: "מאז הכל בסדר, כי יוקטן נדר לי נדר, כך נחיה וכך נשב, יד ביד ולב אל לב".

המיתוס של הבובה זיוה
--------------------

ילדים רבים אהבו לצפות בהצגת הבובטרון ולשמוע את סיפורי הבובה זיוה, ובמיוחד ילדי קיבוצים שעבורם חצר הקיבוץ הייתה חלק מעולמם. חוויותיה והרפתקאותיה של זיוה היו קרובות אליהם והם הזדהו איתה. דמותה של הבובה זיוה הפכה למיתוס, ההצגה והספר זכו להצלחה, והבובה זיוה הופיעה גם בציורים ובפוסטרים.

### פוסטר

בשנת 1985 עוצב פוסטר בשם "לילה טוב", על ידי המעצב הגרפי יגאל זורע מקיבוץ בארי, עם מעבר הקיבוץ ללינה משפחתית. הפוסטר כלל בתוכו דמויות מפתח רבות מספרי ילדים, וביניהן גם את הבובה זיוה המופיעה בצידו הימני של הפוסטר בשחור ולבן.

### תערוכה

בשנת 2005 יצרה זיוה ילין מקיבוץ בארי עבודה בתערוכה בשם "לינה משותפת" (אוצרת: טלי תמיר) שהוצגה בביתן הלנה רובינשטיין, מוזיאון תל אביב לאמנות, ובה שילבה את דמותה של הבובה זיוה כאלטר אגו שלה. היא בחרה בבובה כי לדבריה בילדותה הייתה נמוכת קומה ובעלת מראה בובתי ולכן כינו אותה הסובבים לעיתים קרובות בשם "הבובה זיוה", והזדהותה עם הבובה הייתה גדולה.

בעזרת דמות הבובה העלתה ילין זכרונות וחוויות חיוביים ושליליים שחוותה בילדותה בקיבוץ, ובעזרתה העבירה ביקורת על החינוך המשותף ועל הלינה המשותפת שהיו נהוגים באותה התקופה. כל זאת היא עשתה תוך שימוש באמצעים אמנותיים מגוונים כמו הקראת הספר, ציורים, שילוב צילומים שלה בילדות עם צילומי הבובה, הסרטה ועוד. האמנית אף ניהלה בתערוכתה דיאלוג אישי עם הבובה שבסופו היא ביקשה ממנה "תני לי מנוחה", כלומר האמנית מבקשת מהילדה שבה להניח לה להתבגר.

הערות שוליים
------------

1. ↑  יגאל זורע, בובה עם היסטוריה, באתר קווים ונקודות, ‏21.10.2012
2. ↑  יגאל זורע, מדף הילדים, באתר קווים ונקודות, ‏2014
3. ↑  טלי תמיר, קבוצה וקיבוץ בתודעה הישראלית, באתר תערוכה לינה משותפת מוזיאון תל אביב ביתן הלנה רובינשטיין, טלי תמיר, ‏2012
4. ↑  זיוה ילין, הבובה זיוה, לינה משותפת 2005, באתר זיוה ילין, אמנית ואוצרת תערוכות, ‏2005
**שוקי התוכי** היא סדרת ספרים חרדית בהוצאת ספרייתי לילדים בת 6 ספרים של הסופרת רחל שטיגליץ. הספר הראשון, שוקי כפול שתיים, יצא בשנת תשס"ב, 2002. מאיירת הסדרה היא רחל דוד.

הסדרה
-----

יענקל, שכנם המבוגר של משפחת ביכלר, הלך לבית עולמו בגיל 85. בימי חיותו היה בן בית אצל המשפחה ונהג לבקר אותם רבות. אולם, מעולם לא הזמין איש אליו, מה שסיקרן מאוד את הילדים.

לאחר מותו ביקש אבי המשפחה מהילדים ללכת ולסדר את דירתו של יענקל. להפתעתם, לאחר שהם נכנסו לדירה הם גילו ששכנם היה בעלים של תוכי מסוג ג'קו אפריקני העונה לשם שוקי. שמו של התוכי ניתן לו על שם בחור אמריקאי שהתגורר בביתו של יענקל במשך חודש, אז עזב בבהילות לארצות הברית משום שאביו חלה. לאחר התלבטות הסכימו ההורים ביכלר לאמץ את התוכי אליהם, לשמחת הילדים ושוקי התוכי הפך לחלק מהמשפחה והשתתף בכל עלילות הסדרה.

דמויות מרכזיות בסדרה
--------------------

* **גבריאל** - הבן הבכור. עינו קצת צרה במיכלי אחותו הקטנה מצליחה לפתור בעיות ביתר קלות.
* **מיכלי** - ילדת הסנדוויץ' של המשפחה, אוהבת להמציא פטנטים וקצת שתלטנית.
* **יודי** - יש לו שער שחור ועיניים כחולות. הוא הלץ של המשפחה.
* **נחומי** - לומד בכיתה א'. תולעת ספרים שתמיד יודעת הכול על הכול.

ספרי הסדרה
----------

* שוקי כפול שתיים
* שוקי התוכי בניו יורק
* שוקי התוכי בתעלומת בית הכנסת
* שוקי התוכי ברוסיה
* שוקי התוכי בתעלומת המזוזות
* שוקי התוכי בבית הספר
**בנימין פטרסן** (בשוודית: **Benjamin Patersen**;‏ 2 בספטמבר 1748/1750 – 1815) היה צייר וחרט יליד שוודיה הידוע בעיקר בשל נופי העיר סנקט פטרבורג.

ביוגרפיה
--------

בנימין פטרסן נולד בוורברג למשפחה של פקידי מכס. הרבה לא ידוע על שנותיו הראשונות וילדותו. הוא למד אמנות בגטבורג אצל סיימון פיק ועד מהרה הפך לחבר באגודת האמנות המקומית. בסוף שנות ה-70 נסע לפולין, לטביה וליטא. מ-1774 עד 1786 הוא התגורר ועבד בריגה.

בשנת 1787 הגיע פטרסן לסנט פטרסבורג. על פי פרסום בעיתון 'סנקט-פטרבורגסקיה ודומוסטי' ב-22 בינואר 1787 הוא שהה בבית מס' 154 ליד הגשר הכחול.

פטרסן התחתן ב-1791 והטביל את בתו ב-1795 בכנסיית קתרין הקדושה.

הוא מעולם לא איבד את הקשר עם שוודיה, ידוע שהוא ביקר במולדתו בשנת 1806. מאז 1790 הוא שלח את יצירותיו לתערוכות השנתיות באקדמיה המלכותית השוודית לאמנויות, בשנת 1798, הוא היה חבר באקדמיה השוודית.

באמצע שנות ה-90 קיבל פטרסן את החוזה הראשון בחצר המלכותית הרוסית. עד מהרה מונה לצייר החצר.

יצירה ומורשת
------------

אף שהחל כאמן דיוקנאות, בגיל 38 התרכז פטרסן בנופים עירוניים ולאחר המעבר לסנט פטרסבורג הקדיש את אמנותו לעיר זו. בסביבות שנת 1800, בהזמנת הצאר פאבל הראשון, יצר פטרסן סדרה של יצירות המתארות את גדות נהר נווה, מה שזיכה אותו במינוי כצייר החצר.

רוב הנופים העירוניים שלו מציגים את קו האופק המוגדר ואת הגוונים הזהובים הכחלחלים של העיר. השמיים והמים בנהר ממלאים לעיתים קרובות תפקידים משמעותיים בקומפוזיציה. פטרסן צייר את רוב המבנים הבולטים של סוף המאה ה-18 בסנט פטרסבורג, כולל טירת סנט מייקל, האקדמיה האימפריאלית לאמנויות, ארמון טאוריד וכו'.

פטרסן יצר למעלה מ-100 מהנופים העירוניים של פטרסבורג - 33 מתוכם בשמן, השאר בצבעי מים או תחריטים כהים. כאוסף הם מצגים תיעוד היסטורי שאין לו תחליף של העיר כפי שהייתה באותה תקופה.

רוב יצירותיו מוחזקות על ידי הארמיטאז'.

גלריה
-----

* 
* 
* 
*

קישורים חיצוניים
----------------

ויקישיתוף מדיה וקבצים בנושא **בנימין פטרסן** בוויקישיתוף

הערות שוליים
------------

1. ↑  Петербург конца XVIII – начала XIX века в акварелях и гравюрах Бенжамена Патерсена. Комелова Г.Н. 1984 | Библиотека: книги по архитектуре и строительству | Totalarch, books.totalarch.com
2. ↑  От варягов до Нобеля, www.universalinternetlibrary.ru
3. ↑  Эдуард Коновалов, **Новый полный биографический словарь русских художников**, Litres, 2022-01-29, מסת"ב 978-5-457-36857-6. (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 119109581
* ISNI: 0000 0003 9720 4992
* KulturNav: d477c906-9efd-439b-b8e6-7c455cd22b9b
* LCCN: nr2003032170
* RKD: 62074
* SUDOC: 178320706
* ULAN: 500012496
* VIAF: 292285760
* WorldCat: lccn-nr2003032170

 |
אקיושי קנצ'ו **שוקי מטסואי**, (Shokei Matsui, נולד ב-15 בינואר 1963) ראש שיטת הקראטה של הקיוקושין ונשיא ארגון הקיוקושין העולמי (IKO), תפקיד שאותו ירש ממייסד השיטה מסוטאצו אוימה. מטסואי הוא שיהן (אנ') בעל חגורה שחורה דאן 8 בקיוקושינקאי (קראטה).

מטסואי החל ללמוד קיוקושין בגיל 13. ב-1976 הוא הצטרף לקיטה נגרה-הדוג'ו של אויאמה. לאחר שנה של אימונים קיבל את הדאן הראשון שלו, זמן זה נחשב בין הקצרים שהיו. ב-1986 עבר בהצלחה את אחד המבחנים הקשים ביותר בקיוקושין, קרב נגד 100 אנשים, כאשר עשה את המבחן היה דאן 4.[דרוש מקור] במאי 1992, מטסואי פתח את הדוג'ו שלו באסקוסה, טוקיו, ולאחר מכן הפך הדוג'ו שלו לדוג'ו המרכזי, על ידי החלטת אויאמה.

לקראת סוף חיו של אויאמה (בתקופה זאת היה מטסואי כבר דאן 5) הפך להיות ראש שיטת ה-IKO והמשיך את דרכו. כיום מטסואי מחזיק בחגורה שחורה דאן 8 בקיוקושין, והוא המנהל הרשמי של ארגון הקיוקושין הבינלאומי הרשמי (IKO).

הישגים אישיים
-------------

ההישגים של מטסואי בתחרויות השונות:

* 1980 - זכה במקום ה-4 באליפות יפן הפתוחה לכל הרמות והגילים כאשר היה רק בן 17.
* 1981 - זכה במקום ה-3 באליפות יפן הפתוחה.
* 1982 - זכה במקום ה-3 פעם נוספת באותה אליפות.
* 1983 - זכה במקום ה-8 באותה אליפות.
* 1984 - זכה במקום ה-3 באליפות העולם הפתוחה.
* 1985 - זכה במקום ה-1 באותה אליפות.
* 1986 - זכה במקום ה-1 באותה אליפות, ובנוסף לכך באותה שנה עבר את מבחן הקרב נגד 100 אנשים.
* 1987 - זכה במקום ה-1 באליפות העולם הפתוחה הרביעית, והפך לזוכה במקום הראשון הצעיר ביותר אי פעם.

קישורים חיצוניים
----------------

* 

* אתר האינטרנט הרשמי של שוקי מטסואי
* שוקי מטסואי, באתר ארגון הקיוקושין העולמי

|  |  |
| --- | --- |
| בקרת זהויות עריכת הנתון בוויקינתונים | 
* CiNii: DA07609791
* NDL: 00217060
* VIAF: 254701758
* WorldCat: viaf-254701758

 |
הרב **בנימין קזיס** (קאזיס, קאזיש) (נפטר תצ"ה, 1735) היה מרבני קושטא וצפת.

ביוגרפיה
--------

נולד באדריאנופול לאביו ר' דוד. למד מפי רבי אליעזר נחום ורבי רפאל יעקב אברהם גירון. 

חיבר פירוש בשם "מגילת ספר" על הסמ"ג, שחלקו הראשון בלבד נדפס בקושטא תק"י, על ידי בני המחבר, דוד ואברהם. הספר מצוטט רבות בין מפרשים ופוסקים בדורות הבאים. 

ספרים רבים שלו נותרו בכתב יד, ומרביתם נמצאים באוסף בניהו שביד הרב נסים: "אמתחת בנימין", חידושים על התוספות. "צווארי בנימין", פירושים לכמה מסכתות. "חלקו של בנימין", פירושים על הרמב"ם. ספר נוסף עוסק בפירוש הרא"ם על התורה. כמו כן כתב ביאור על הירושלמי, שחלקים ממנו נדפסו בכמה גליונות בביטאון "נר מערבי". ספר אחר נקרא "יד ימיני", ולא ידוע היכן הוא. החיד"א ראה חלק מכתביו בקושטא ומצטט מהם בכמה מספריו. 

בסוף ימיו עלה לארץ ישראל והתמנה לרב בצפת, שם נפטר כעבור שנתיים.

לקריאה נוספת
------------

* מאיר בניהו, מבוא לפירוש הספרי לר' אליעזר נחום, עמ' כא-כב.

קישורים חיצוניים
----------------

* בנימין קזיס, דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007511764705171
* ISNI: 0000 0000 4358 350X
* LCCN: no2004013267
* NTA: 254854176
* VIAF: 36621315
* WorldCat: lccn-no2004013267

 |
מפגן התמיכה של אוהדי אובולון ודינמו, במשחק הדרבי
ארסנל נגד דינמו, 2007
**הדרבי של קייב** מתייחס בדרך כלל למשחק הדרבי בין שתי קבוצות הכדורגל הבכירות של העיר קייב, דינמו וארסנל, אף שישנן משחקי דרבי מתוחים בין כל אחת מקבוצות הכדורגל בקייב (אף שבשנים 2013–2018 דינמו הייתה הקבוצה הבכירה היחידה בליגה שמייצגת את קייב).

ארסנל נגד דינמו
---------------

היריבות בין ארסנל לדינמו התקיימה בשנים 2002–2013 ואומנם גררה מפגשים אלימים בין אוהדי שתי הקבוצות, אך דינמו ניצחה את כל המפגשים בין הקבוצות וארסנל מעולם לא הצליחה לנצח את יריבתה העירונית.

בעבר ארסנל נקראה צסק"א קייב וליריבות שלה מול דינמו יש רקע היסטורי, בעיקר בשל היות דינמו קבוצה שהוקמה ביוזמת המשטרה, בעוד צסק"א קייב הוקמה בחסות הצבא. 

בעונת 2018 שוב חודשו המפגשים לאחר שארסנל קייב העפילה חזרה לליגת העל האוקראינית בכדורגל. 

### מאזן המפגשים

|  | ניצחונות לדינמו | תיקו | ניצחונות לארסנל | שערי דינמו | שערי ארסנל |
| --- | --- | --- | --- | --- | --- |
| אליפות | 22 | 3 | 0 | 58 | 11 |
| גביע | 2 | 0 | 0 | 4 | 1 |
| סך הכל | 24 | 3 | 0 | 62 | 12 |

אובולון נגד דינמו
-----------------

היריבות בין קבוצת אובולון קייב לדינמו התקיימה בשנים 2001–2011 והייתה אחת המתוחות במשחקי הדרבי באוקראינה, בשנים שבהן אובולון התמודדה בליגת העל.

לאורך השנים המאזן נטה באופן מובהק לטובת דינמו, שניצחה ב-7 מתוך 11 המפגשים בין הקבוצות, בכל המסגרות.

|  | ניצחונות לדינמו | תיקו | ניצחונות לאובולון | שערים לדינמו | שערים לאובולון |
| --- | --- | --- | --- | --- | --- |
| אליפות | 9 | 2 | 1 | 35 | 10 |
| גביע | 2 | 0 | 0 | 6 | 0 |
| סך הכל | 11 | 2 | 1 | 41 | 10 |

הערות שוליים
------------

1. ↑  Статистика матчів дербі на сайті *allplayers.in.ua*
2. ↑  Статистика матчів дербі на сайті *wildstat.ru*
**בנימין (בני) צוקר** (נולד ב-1959) הוא קצין צה"ל במילואים בדרגת תת-אלוף, שירת כטייס קרב בחיל האוויר הישראלי, פיקד על בסיס חצור ועל בסיס תל נוף.

חייו
----

צוקר נולד בתל אביב, בנעוריו עזבו הוריו את ישראל והוא גדל בפנימית הדסים.

צוקר התגייס לקורס טיס אותו סיים במגמת קרב במרץ 1980, שירת בטייסת סקייהוק בתל נוף במשך שנה והחל בהסבה למטוסי כפיר בטייסת הקרב הראשונה. במהלך מלחמת לבנון הראשונה השתתף בגיחות מבצעיות. בהמשך שירת כמדריך בבית הספר לטיסה ומפקד מגמת בסיסי בקורס טיס. לאחר תקופת לימודים הצטרף ב-1991 לצוות ההקמה של טייסת 105 שקלטה את מטוסי F-16C/D "ברק" החדשים, ושירת כסמ"ט א', ב-1993 מונה למפקד הטייסת. הוא פיקד על הטייסת במשך למעלה משלוש שנים בהן השתתפה בגיחות הפצצה בלבנון במהלך מבצע דין וחשבון ובמבצע ענבי זעם. בתפקידו הבא שירת כראש ענף אימוני קרב במחלקת ההדרכה של חיל האוויר ולאחר מכן שירת כמפקד יחידת השליטה המרכזית לקרב במטה החיל, בתקופת הנסיגה מלבנון ובפרוץ האינתיפאדה השנייה.

באוקטובר 2001 מונה למפקד בסיס חצור וב-2003 מונה למפקד בסיס תל נוף, עליו פיקד עד 2006, כולל במלחמת לבנון השנייה.

לאחר שחרורו מונה לחבר דירקטוריון קרן הישג.

קישורים חיצוניים
----------------

* יעל בר, ‏אדם ומפקד, באתר חיל האוויר הישראלי

| מפקדי בסיס תל נוף  |
| --- |
| 

|  |
| --- |
| אלכס זילוני • בנימין בונה • ויליאם כץ • גדעון אלרום • שלמה להט (לנדאו) • יוסף רענן • אברהם יפה • מנחם בר • ישעיהו גזית • שמואל שפר • דוד עברי • רן פקר • עמוס עמיר • אביהו בן-נון • יפתח ספקטור • גיורא רום • אביאם סלע • צבי קנור • בנימין צינקר • עוזי רוזן • חיים גופן • ישראל שפיר • אמיר אשל • בנימין צוקר • רונן דן • עמיקם נורקין • תומר בר • אורי זייפרט • פלג ניאגו • עודד כהן • דרור לוי |

 |
מפת הקו
**מסילת הרכבת המהירה החראמית** (בערבית: **قطار الحرمين السريع**, מוכרת גם כ**מסילת הרכבת המערבית** או כ**מסילת הרכבת המהירה מכה-מדינה**) היא מסילת רכבת באורך של 453 קילומטר במערבה של ערב הסעודית. היא מחברת בין ערי הקודש מכה ואל-מדינה דרך העיר הכלכלית המלך עבדאללה והעיר ג'דה. המסילה כוללת מסעף של 3.75 קילומטר אל נמל התעופה הבין-לאומי המלך עבד אל-עזיז שבג'דה. היא דו-נתיבית ומאפשרת נסיעת רכבות במהירות של עד ל-300 קילומטר לשעה ונסיעה בין מכה לאל-מדינה בתוך כשעתיים.

בניית המסילה החלה במרץ 2009. היא תוכננה להיפתח לתנועה ב-2012 אך נפתחה רק ב-11 באוקטובר 2018. עלות הקמתה הגיעה ל-9.4 מיליארד דולר.

הקו צפוי להוביל עד 60 מיליון נוסעים בשנה, מהם 3–4 מיליון עולי רגל לערי הקודש, ועל ידי כך להקל על עומס התנועה אליהן בכבישים. קו הרכבת איננו מחובר למערכת הרכבת התחתית של מכה.(אנ')

שלב הבנייה הראשון של המסילה נמסר בידי חברות קבלניות מסין, ערב הסעודית, צרפת וטורקיה. תאגיד סעודי-ספרדי משותף נבחר לספק את הציוד הנייד למסילה (35 רכבות חשמליות, שבכל אחת 417 מושבי נוסעים) ולתפעל את הקו למשך 12 שנים.

במסגרת הקמת המסילה הוקמו חמש תחנות נוסעים (ארבע בערים שבהן עובר הקו ואחת בנמל התעופה של ג'דה), 55 גשרים, כ-95 מעברים מעל המסילה ומתחתיה עבור כלי רכב וגמלים ושלושה אתרי דפו.

ב-29 בספטמבר 2019, פחות משנה לאחר פתיחת הקו, פרצה שריפה גדולה אשר החריבה את תחנת ג'דה. נדרשו למכבי האש 12 שעות על מנת להשתלט על האש. כדי לאפשר את המשך השימוש בקו היה צורך לבנות מעקף של 1.5 קילומטר סביב התחנה ההרוסה.

בתקופת מגפת הקורונה הושבתה זמנית הפעילות בחלק מן הקו.

קישורים חיצוניים
----------------

ויקישיתוף מדיה וקבצים בנושא **מסילת הרכבת המהירה החראמית** בוויקישיתוף
* 

* אתר האינטרנט הרשמי של מסילת הרכבת המהירה החראמית
* כתבה על חנוכת המסילה, באתר הגארדיאן (באנגלית)
**כרי דשא** היא אכסניית נוער בחופה הצפון-מערבי של הכנרת. היא שוכנת ליד "מתקן ספיר" בתחילתו של המוביל הארצי וליד הקיבוצים גינוסר וחוקוק. האכסניה שכנה במשך עשרות שנים במבנה ההיסטורי של אכסניית עולי רגל גרמנית כ-700 מטרים צפונית-מזרחית ממיקומה הנוכחי. כיום היא שוכנת במבנה חדש, והאכסניה הגרמנית שופצה ונפתחה מחדש כאכסניית עולי רגל.

האזור שבו נמצאת האכסניה, נקרא בעברית עין שבע ובערבית טבח'ה. באזור זה התכנסו ישו ותלמידיו ושם התרחשו כמה מהאירועים החשובים המוזכרים בברית החדשה. לפיכך הפך המקום למוקד עלייה לרגל חשוב לעולי רגל נוצריים. בעקבות זאת נוסדה במקום חווה חקלאית קתולית-גרמנית ב-1889. בשל התנאים הקשים, המלריה וחוסר ההצלחה בעיבוד הקרקע, עבר המקום לידי הלזריסטים. אלה העסיקו אריסים מקומיים, ובמקום החקלאות פנו לעיסוק בתיירות. בזמן מלחמת העולם הראשונה שימש המקום כבית מרגוע לחיילי הצבא הגרמני.

במלחמת העולם השנייה, גורשו הנתינים הגרמנים, המקום הוחרם כנכס השייך לנתיני אויב, והיה לבית מרגוע לחיילי הצבא הבריטי. הבעלות על האזור הוחזרה לכנסייה לאחר הקמת המדינה, אבל האזור הוחכר מחדש לגורמים ישראלים במשך עשרות שנים. בשנת 1953 פתח שם משרד החקלאות בית ספר לבוקרים ובו גם גידלו בעלי חיים לבשר. ב-1955 נקבע באופן רשמי ששם המקום יהיה "כרי דשא". החל משנת 1961 שימש המקום אכסניית נוער.

בשנת 1990 חזר המקום לבעלות הכנסייה הגרמנית. הכנסייה מימנה את בניית האתר החדש של אכסניית הנוער, הנמצא כקילומטר דרומה מהאתר המקורי. במקביל, שיפצה הכנסייה את האתר המקורי, והוא נפתח מחדש בשנת 2001 כאכסניית צליינים. על שיפוץ האכסניה הישנה זכה בשנת 2006 בתעודת הוקרה מטעם המועצה לשימור אתרים.

אכסניית הצליינים הישנה פתוחה לאורחים מכל הדתות. חופה של האכסניה הישנה הוא חוף פרטי, הפתוח רק למתאכסנים בה. עם זאת, לפי ההסדר עם הכנסייה, המטיילים בשביל סובב כנרת זכאים לעבור בשטחה של האכסניה.

ראו גם
------

* כפר נחום
* עין שבע
* כנסיית הלחם והדגים
* כנסיית הבכורה של פטרוס

קישורים חיצוניים
----------------

* 

* אתר האינטרנט הרשמי של כרי דשא
* מיכאל יעקובסון: סקירה אדריכלית על אכסניית כרי דשא, באתר 'חלון אחורי', 12.5.2014

הערות שוליים
------------

1. ↑  שמות חדשים, חרות, 27 בספטמבר 1955

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007588265405171

 |
כרטיס עלייה למטוס של חברת בריטיש איירווייז בטיסה BA86 מוונקובר לנמל התעופה הית'רו ביום 5 ביוני בשעה 17:55. הכרטיס מציין את מספר שער העלייה למטוס (D64), את שעת סגירת השער (17:35) ואת המושב שהוקצה לנוסע (62K)
כרטיס עלייה למטוס של חברת לופטהאנזה לטיסה LH1024 ממינכן להנובר, ביום 23 ביולי. העלייה למטוס מתחילה בשעה 14:25 דרך שער G30 ולנוסע הוקצה מושב 24A
**כרטיס עלייה למטוס** (אנגלית **Boarding pass**) הוא מסמך המונפק על ידי חברת תעופה, הרשות המופקדת על הפעלתו של שדה תעופה, או מי מטעמן, המעניק לנוסע את הזכות לעלות על טיסה. כרטיס העלייה למטוס מונפק בשדה התעופה בדלפק הבידוק לטיסה או באמצעות עמדה לבידוק עצמי. כמו כן, חלק גדול של חברות התעופה מאפשר לבצע בידוק עצמי והנפקת כרטיס העלייה למטוס לפני ההגעה לשדה, באמצעות האינטרנט או הטלפון הסלולרי. 

כרטיס העלייה למטוס מכיל את המידע שלהלן, כולו או חלקו:

* שם הנוסע
* מספר כרטיס הטיסה
* קוד חברת התעופה ומספר הטיסה
* תאריך הטיסה, שעת פתיחת שער העלייה למטוס, ולעיתים גם את מועד סגירתו או את מועד ההמראה המתוכנן של הטיסה
* שדה התעופה ממנו ממריאה הטיסה ושדה היעד
* מספר שער העלייה למטוס
* זיהוי המושב במטוס שהוקצה לנוסע, זיהוי מחלקת הטיסה, ולעיתים גם הסימון האם המושב נמצא במחלקה שבה מותר העישון או לא.

חברות מסוימות נוהגות לעשות שימוש בכרטיס פלסטיק רב-שימושי הנושא רק מספר סידורי.

בעבר נהוג היה לצרף את קופון הטיסה שבכרטיס הטיסה אל כרטיס העלייה למטוס, אך לעיתים לא מקפידים על נוהג זה, ובמקרה שכרטיס הטיסה הוא אלקטרוני אין קופון טיסה כלל. על הנוסע להציג את כרטיס העלייה למטוס בבדיקה הביטחונית, במעבר הגבול, בשער העלייה למטוס ולעיתים גם בכניסה למטוס או בתוכו. לעיתים נלקח כרטיס העלייה למטוס, או חלק ממנו, בשער. ברוב שדות התעופה הגדולים מותקנים כיום קוראים אלקטרוניים המזהים את כרטיס העלייה למטוס, ומנהלים את רישום הנוסעים שהתייצבו בשער ועלו אל הטיסה. לדבר זה חשיבות בעיקר לצורך אישור הטענתה של כבודת הנוסע בתא המטען של המטוס (על פי אמנת ורשה), בדרך כלל בדיעבד.

ראו גם
------

* עלייה למטוס
* שער עלייה למטוס

קישורים חיצוניים
----------------

ויקישיתוף מדיה וקבצים בנושא **כרטיס עלייה למטוס** בוויקישיתוף

| תעופה אזרחית  • תעופה • תעופה צבאית |
| --- |
| ארגוניםבינלאומיים | הארגון הבינלאומי לתעופה אזרחית • יאט"א | נמל התעופה הבינלאומי באינצ'און סמוך לסיאולנמל התעופה הבינלאומי באינצ'און סמוך לסיאוללוח טיסות יוצאותלוח טיסות יוצאותמטוסי KLMמטוסי KLM |
| שדה תעופה | טרמינל • עלייה למטוס • שער עלייה למטוס • גשר עלייה למטוס • מדרגות ניידות • טרקלין נייד • קרוסלת מטען • הנחיית כלי טיס על הקרקע • שירותי קרקע למטוס נוסעים • מִנחת |
| חברת תעופה | חברת דגל • חברת חסך • חברת שכר • מועדון הנוסע המתמיד • בסיס פעולה מרכזי • רשימת חברות תעופה |
| ברית חברותתעופה | סטאר אלייאנס • Oneworld • סקאיי טים • התאחדות חברות התעופה הערביות • TUI איירליינס • ונילה אליינס • LATAM |
| כרטוס | כרטיס טיסה • כרטיס טיסה אלקטרוני • בידוק ביטחוני • כרטיס עלייה למטוס • עמדה לבידוק עצמי • כרטיס מסביב לעולם • רישום לטיסה • מחלקת טיסה • שותפות קוד • היטל דלק |
| מטוס נוסעים | עלייה למטוס • הסעה • צוות אוויר • טייס • טייס אוטומטי • מהנדס טיסה • דייל אוויר • ארוחת טיסה • קופסה שחורה • בידור בטיסה • מושב מטוס • בטיחות בטיסה • רשימת מטוסי נוסעים |
| בקרה | פיקוח טיסה • אזור בקרה מרחבית • מרחב פיקוח תעופתי • נתיב אווירי • מגדל פיקוח |
| כללי | תעופה כללית • הסכם שמיים פתוחים |
**לוץ' מינסק** הוא מועדון כדורגל בלארוסי מהעיר מינסק, שנוסד בשנת 2012 ומוזג בשנת 2019 עם קבוצת דנייפר מוהילב.

ההישג הגבוה ביותר של המועדון הוא זכייה בליגה הראשונה בעונת 2017, שהעניק למועדון זכות העפלה לליגת העל הבלארוסית.

שמות המועדון
------------

* ALF-2007‏ (2012-2013)
* לוץ' (2014–2019)

היסטוריה
--------

בשנת 2007, הוקם ALF - ליגת הכדורגל חובבים של מינסק, עצמאית מארגון BFF. הליגה החדשה זכתה לפופולריות רבה, וב-2012 החליטה הנהגת הארגון להכריז על הקמת נבחרת הליגה באליפות הרשמית של מינסק. כך הוקם מועדון ALF-2007.

בשנת 2013, ALF-2007 השתתפה בליגה השנייה בבלארוס. בעונת הבכורה, הקבוצה סיימה במקום 12 מתוך 13. במקביל, הקבוצה הצליחה לזכות בגביע האזורי של בלארוס ובכרטיס העפלה לגביע האזורים של אופ"א.

בשנת 2014, המועדון חתם על הסכם חסות עם מפעל השעונים לוץ' שבמינסק" והמועדון שינה את שמו. לוץ' נלחמה על מיקומה בארבעת המקומות הראשונים במשך זמן רב, והמשיכה את המאבק עד לשלב הסופי. רק בסיבוב האחרון, בזכות ניצחון על אוסיפוביץ' (4:0), הקבוצה הבטיחה מקום בגמר. לפני תחילת השלב הסופי, המועדון שיחק בטורניר במוקדמות גביע האזורים של אופ"א, שם סיים אחרון, לאחר שהפסיד בכל שלושת המשחקים. בשלב הסופי בליגה השנייה לוץ' סיים עם מאזן של שני ניצחונות ובמקום השביעי.

את עונת 2015 פתחה הקבוצה לא בהצלחה אבל מאוגוסט לוץ' הציגה מאזן של 15 ניצחונות רצופים. בתקופה זו הגיע המועדון לשלב הסופי מהמקום השני ובשלב הסופי, שמונה זכיות סייעו למועדון להבטיח את העפלתו לליגה הראשונה.

בסתיו 2015, לוץ' העפילה לגמר גביע האזורים הבלארוסי וניצחה את "ויקטוריה" (3:0) וזכתה בגביע בפעם השנייה בתולדותיה.

בשנת 2017 המועדון העפיל לליגת העל הבלארוסית, לראשונה. במרץ 2019 הוחלט להתמזג עם דנייפר מוהילב, ליצירת מועדון דניאפרו מוהילב.

הישגים לפי עונה
---------------

**ביצועים באליפות ובגביע הבלארוסי**| עונה | ליגה | משחקים | ניצחון | תיקו | הפסד | יחס שערים | ניקוד | מיקום | הערה | גביע |
| --- | --- | --- | --- | --- | --- | --- | --- | --- | --- | --- |
| 2013 | הליגה השנייה (D3) | 24 | 4 | 8 | 12 | - 41 | 20 | 12 (13) | - | 1/32 |
| ‏2014 | הליגה השנייה - A (D3) | 22 | 10 | 5 | 7 | 36 - 24 | 35 | 4 (12) | - | 1/64 |
| השלב הסופי (D3) | 14 | 3 | 0 | 11 | 10 - 28 | 9 | 7 (9) |
| 2015 | הליגה השנייה - B (D3) | 18 | 12 | 2 | 4 | 53 - 17 |  | 2 (10) | Increase הליגה הראשונה | 1/32 |
| השלב הסופי (D3) | 14 | 9 | 1 | 4 | 26 - 14 | 28 | 1 (8) |
| 2016 | הליגה הראשונה (D2) | 26 | 12 | 6 | 8 | 38 - 28 | 41 | 4 (14) |  | 1/32 |
| 2017 | הליגה הראשונה (D2) | 30 | 22 | 7 | 1 | 73 - 33 | 63 | 1 (16) | Increase העפלה ללליגת העל | 1/16 |
|

קישורים חיצוניים
----------------

* אתר האינטרנט הרשמי של לוץ' מינסק
* סטטיסטיקות המועדון באתר *wildstat.ru*

הערות שוליים
------------

1. ↑  כדורגל: גביע האזורים של אופ"א. ALF-2007 הפסידה לאציו וסיימה האחרון בבית
2. ↑  לוץ' ניצחה את ויקטוריה בגמר גביע האזורים הבלארוסי
3. ↑  בתחילת העונה הורדו לקבוצה 10 נקודות
Platynereis dumerilii
תולעת פומפיי (Alvinella pompejana)
**רַב-זִיפִיּוֹת** (שם מדעי: Polychaete) היא מחלקה השייכת למערכת התולעים הטבעתיות. התולעים הרב-זיפיות נקראות כך, משום שבצידי גופן יש להן בליטות ובהן זיפים קשים. יש אלפי מינים ימיים, שחלקם טורפים וחלקם מסננים מן המים את הפלנקטון וניזונים ממנו. תולעים רב-זיפיות חיות במקומות רבים כגון חורי סלעים, שטחי אצות, על ובתוך אלמוגים חיים, על ספוגים, קווצי עור, על ובתוך צורבים וכדומה. רק רב-זיפיות בוגרות מעטות חיות במים החופשיים. במצב פגות וטרום פגות צפות רב-זיפיות במים לפני שהן מתיישבות.

מיון
----

* תת-מחלקה Palpata
	+ סדרה Canalipalpata
	+ סדרה נרתיקניות (Sabellida) - בה תולעת צינור ענקית וסלילונית ענק
	+ סדרה Terebellida
* תת-מחלקה Errantia
	+ סדרה Amphinomida
	+ סדרה Eunicida
	+ סדרה Phyllodocida
* תת-מחלקה Sedentaria
	+ סדרה Scolecida

**משפחות נוספות**:

* Diurodrilidae
* Histriobdellidae
* Nerillidae
* Parergodrilidae
* Potamodrilidae
* Psammodrilidae
* Spintheridae
* Protodriloididae
* Saccocirridae
* Endomyzostomatidae
* Asteromyzostomatidae
* Myzostomidae

רב-זיפיות בישראל
----------------

מספר המינים באזור אילת גדול מאוד והם נפוצים מאזור הכרית ואזורי החוף הרדודים ועד לעומק של יותר מ-1000 מטר.

בתולעת הרב-זיפית מן הסוג זכוכיתית, החיה בחופי הים התיכון של ארץ ישראל, הזיפים מרובים ודוקרניים כחוטי זכוכית דקים. ארכו של מין זה כ-15 סנטימטרים וצבעו כתום; זכוכיתיות אחרות מגיעות עד לאורך של 30 סנטימטרים וצבען אדום.

הנראיס, היא תולעת  נימית ארוכה וטורפת, הנראית כחוט לבנבן וארוך. הדייגים משתמשים בה כפיתיון לחכות דיג; תושבי הוואי אף ניזונים מתולעי נאריס (בשפתם: "פלולו") בעונת הרבייה שלה, כשמיליוני פרטים שלהן צפים על פני הים.

בין התולעים הרב-זיפיות מצויות התולעים מסדרת הנרתיקניות, הנקראות כך על שם הנרתיקים (הגמישים או הקשיחים) שהן בונות סביב גופן. נרתיקים אלה משמשים להגנתן, ולתוכם הן מתכנסות בעת סכנה. יש בהן מינים שנרתיקיהן מפותלים כסליל המגולגל סביב עצמו. מינים אחרים מפרישים נרתיקים מעוקלים מעט, דמויי שופר או ישרים.

התולעים הטבעתיות דומות לתולעי האדמה אך הן בעלות הופעות רבות ושונות. התולעת הסלילנית הענקית שייכת למחלקה זו.

גלריה
-----

* 
* התולעת בוביטהתולעת בוביט
* 
* 
* 
*

קישורים חיצוניים
----------------

ויקישיתוף מדיה וקבצים בנושא **רב-זיפיות** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ADW
* ITIS
* NCBI
* GBIF
 |

* רב-זיפיות, באתר אנציקלופדיה בריטניקה (באנגלית)

הערות שוליים
------------

1. ↑  אנציקלופדיית החי והצומח של ארץ ישראל, כרך 4 - "החי במים", הוצאת משרד הביטחון. עמ' 99.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007563150105171
* BnF: cb12102539h (data)
* LCCN: sh85104596
* NDL: 00572640
* NKC: ph370209

 |
פירוש נוסף ערך זה עוסק בחצי אי בארץ מארי בירד שבאנטארקטיקה. אם התכוונתם למשמעות אחרת, ראו חצי האי מרטין.

**חצי האי מרטין** (באנגלית: **Martin Peninsula**) הוא חצי אי הממוקם בין מדף הקרח גץ, לבין מדף הקרח דוסטון, בחוף ארץ מרי בירד שבאנטארקטיקה. 

אורכו של חצי האי 96 קילומטרים ורוחבו 32 קילומטרים.

חצי האי מכוסה קרח, למעט מספר סלעים הבולטים בשולי חצי האי. 

בקצה של חצי האי מצוי ראש ג'קובסן.

היסטוריה
--------

### גילוי חצי האי

חצי האי התגלה מתצלומי אוויר שצולמו על ידי צי ארצות הברית במסגרת מבצע קפיצה לגובה, בינואר 1947. 

### מקור השם

שמו של חצי האי ניתן לו על ידי הוועדה המייעצת לשמות אנטארקטיים. 

חצי האי נקרא על שמו של קולונל לורנס מרטין (Lawrence Martin) מחיל האוויר של ארצות הברית. 

מרטין היה גאוגרף אמריקאי, והאחראי בספריית הקונגרס על תחום חקר אנטארקטיקה. 

מרטין היה חבר בוועדה המייעצת לשמות אנטארקטיים בין השנים 1946–1943.

קישורים חיצוניים
----------------

* חצי האי מרטין באתר הסקר הגאולוגי של ארצות הברית
* חצי האי מרטין באתר הגאזט המשווה האנטארקטי SCAR של ממשלת אוסטרליה
* תצלום לוויין של חצי האי מרטין
* מפות היסטוריות של אזור חצי האי מרטין

הערות שוליים
------------

1. 1 2 3 4 5 6 7 8  מידע גאוגרפי והיסטורי על חצי האי מרטין
2. ↑  מידע גאוגרפי על ראש ג'קובסן
**הטיהור** (באנגלית: **The Clearing**) הוא מחזה פרי עטה של הלן אדמונדסון.

רקע
---

המחזה מתרחש בתקופת הטרנספר שאוליבר קרומוול ביצע באירלנד. הפרלמנט האנגלי הדיח את המלך צ'ארלס הראשון שניסה לכפות על אנגליה שלטון אבסולוטי, מתחוללת מלחמת אזרחים, כוחותיו של המלך מובסים והוא מוצא להורג. באירלנד מתרחשת מרידה כנגד האנגלים מצד האירים הקתולים שתמכו במלך נגד אנגליה הפרוטסטנטית שבשליטת הפרלמנט, אוליבר קרומוול, מנהיג הרפובליקה האנגלית יוצא למגר את המרידה. הוא מנצח את האירים, טובח בהם, אבל משהמרידה ממשיכה, הוא מפקיע את אדמותיהם של האיכרים האיריים ומעניק אותה לחייליו. הוא עורך טיהור אתני (טרנספר) בתושבים המקומיים - את חלקם הוא מגלה לקונוט - חבל ארץ אירי צחיח וחלק אחר הוא שולח למשרתים בשירות המושבות האנגליות בעולם החדש.

תקציר העלילה
------------

גיבורת המחזה היא מדלן או'הרט האירית, הנישאת לאציל האנגלי רוברט פרסטון והם חיים באחוזתם עם ילדם ראלף (שנולד סמוך לתחילת המחזה). רוברט מסייע בסתר לשלטונות האנגליים שכבשו את אירלנד והם שבעי רצון ממנו. שכניהם, סולומון וסוזנה וינטר, מקבלים צו גירוש לחבל הארץ הצחיח קונוט, בדומה לרבים מתושבי אירלנד. באחד הימים תופשים חיילים אנגלים את קיליין פרל, משרתתה של מדלן וחברתה מילדות, אוסרים אותה ומגרשים אותה. מדלן מגיעה למשרדו של סר צ'רלז סטרמן הנציב האנגלי, ודורשת ממנו שישחרר את קיליין. הוא מסרב ומוציא צו גירוש לקונוט כנגדה ונגד בעלה וילדם. רוברט מגיע למשרדו של סטרמן ודורש ממנו שיסלח לאשתו, אבל סטרמן מסרב. מדלן יוצאת למסע ארוך, מחפשת אחרי קיליין, מוצאת אותה כאסירה על ספינה שעומדת להפליג, אבל אף על פי שהיא מצליחה לשחד את החייל השומר על האסירות באוניה, היא אינה מצליחה לשכנע את קיליין שתחזור איתה. היא שבה לביתה ובמשך חצי השנה הבאה יחסיה עם בעלה מידרדרים וחל ביניהם נתק. כשמגיע יום הערעור של רוברט על עונשו, הוא מספר שיחסיו עם אשתו התערערו, הוא מעוניין להיפרד ממנה ומבקש מהשופט שישאירו לו את אחוזתו ואת בנו ולא יגרשו אותו. הערעור מתקבל. סוזנה שנכחה בערעור ממהרת לביתה של מדלן, אומרת לה שחייליו של סטרמן באים לאסור אותה ומכינה לה סוסים כדי שתברח. מדלן בורחת, מתחבאת ביער ונסה ביחד עם אירים נוספים מהאנגלים הרודפים אחריהם. רוברט בעלה מחפש אחריה, בשביל להשיב לו את בנו. הוא מוצא אותה והיא מספרת לו שבנו נפטר מקדחת. האנשים החמושים עמם הוא בא יורים בה.

המחזה בעברית בדפוס
------------------

* הלן אדמונדסן, **הטיהור**, עברית: אברהם עוז, רמת גן: בית צבי - בית הספר הגבוה לאומנויות הבמה, 2004.

הטיהור בתיאטרון המקצועי הישראלי
-------------------------------

**תיאטרון חיפה, הוצג בשם "מדלן", הצגת בכורה: 2003**

* יוצרים: תרגום - אברהם עוז, בימוי - סיני פתר, תפאורה - מושיק יוסיפוב, תלבושות - גילה להט, תאורה - יחיאל אורגל, עריכה מוזיקלית - שוש רייזמן, תנועה - אביבה הבר.
* המשתתפים: קיליין - נדיה קוצ'ר, פירס - נורמן עיסא, סולומון - רוברטו פולק, סוזנה - אמירה פולן, רוברט - ג'וליאנו מר, מדלן - קרן צור, סטרמן - אלכס פלג, נציב/ מלח/ שופט - גל הויברגר, חיל/ מלח - ולדי שבצ'וק.

הערות שוליים
------------

1. 1 2  Lyn Gardner, The Clearing, The Guardian, ‏6 במרץ 2002
2. ↑  הארץ, מחזות, באתר הארץ, 10 באוגוסט 2004
3. ↑  מיכאל הנדלזלץ, אין הפרדה בין אישי ללאומי, באתר הארץ, 1 במרץ 2003
***Pseudomonas*** הוא סוג של חיידקים גראם-שליליים בצורת מתג, המשתייך למערכת פרוטאובקטריה (חיידקים ארגמניים). חיידק זה זקוק לחמצן על מנת לייצר אנרגיה. ל-*Pseudomonas* יש שוטון המאפשר תנועה. חלק מהמינים מפרישים פיגמנטים.

בסוג זה מספר מינים:

* *P. aeruginosa*
* *P. chlororaphis*
* *P. fluorescens*
* *P. pertucinogena*
* *P. putida*
* *P. stutzeri*
* *P. syringae*

קיימים מינים ששיוכם לקבוצה מסוימת אינו ברור (*Incertae sedis*).

מחלות הנגרמות לאדם
------------------

עיקר החולים בסיכון הנגועים בחיידק ה-*Pseudomonas*, הם כאלו הסובלים מחולשה של מערכת החיסון ומאושפזים בבית החולים. הזן הפתוגני העיקרי הוא *P. aeruginosa*, אשר מצוי במקורות מים ומשטחים בטבע, אך מזהם גם משטחים מלאכותיים. חיידקי הפסאודומונס ידועים כמאלחים פסי ייצור ומים מינרליים.

#### פתוגניות

פילי המאפשר הדבקות לתא בגוף המאחסן, קפסולה להגנה מפני פאגוציטוזיס. וייצור של מספר רב של טוקסינים, חלקם מפרקים את החומר החוץ תאי, וחלקם מוזרקים לתוך תאים.

#### סימנים קליניים

* זיהומים מקומיים: בעין, באוזן ובעור.
* זיהומים כליליים: אלח דם, דלקת ריאות, אנדוקרדיטיס ודלקת קרום המוח.
* תרבית, בדרך כלל על אגר מקונקי

#### טיפול

קשה למצוא אנטיביוטיקה מתאימה, בשל היווצרות מהירה של מוטציות. ניתן להשתמש בטוברמיצין.
מאחר שמדובר בחולים עם מערכת חיסון מוחלשת יש לתת מספר אנטיביוטיקות ביחד כמו aminoglycoside - anti pseudomonal beta lactams ביחד עם quinilon.

קישורים חיצוניים
----------------

ויקישיתוף מדיה וקבצים בנושא **Pseudomonas** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* ITIS
* NCBI
* GBIF
 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007545997005171
* BnF: cb12366466p (data)
* LCCN: sh85108280
* NKC: ph348274

 |

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
**שוטרי הענבר** (באוקראינית: **Бурштинові копи**) היא דרמה קומית אוקראינית, שכתבו רומן גרישוק ואיוואן מלצ'נוק בשנת 2021 וביימה אלינה בוחטיארובה.

עלילה
-----

לשוטר הסיור ממשטרת קייב, מקסים, יש תחושת צדק מוגברת מילדותו. הוא מממש את שאיפותיו בשירות באופן מלא במשטרה הלאומית של אוקראינה. בפעם היחידה בחייו הוא שבר את העיקרון הזה בשם האהבה. אלא שהדבר עורר ביקורת ציבורית והוא נתפס על ידי עיתונאים. כדי להימנע משערורייה, ההנהגה מכוונת את מקסים לשרת בעיר קטנה במחוז ז'יטומיר. כאן משגשגת המאפיה של הענבר. לפני הופעתו של מקסים, אף אחד מהשוטרים לא העז לעצור את הפעילויות בלתי חוקיות. עם הגיעו חובר למקסים השוטר בוגדן כשותף, שגם נוטה להגיע למצבים מביכים מאוד.

שחקנים
------

* יבהן ינוביץ' – מקסים, שוטר משטרת קייב
* אולג מסליוק – בוגדן

הפקה
----

פרויקט הסרט זכה למימון סוכנות הקולנוע הממלכתית וקיבל 75% מתקציב הסרט מהמדינה, כשהתקציב הכולל הסתכם ב-11.625 מיליון הריבניה. הפקת הסרט נעשתה בשיתוף פעולה עם המשטרה הלאומית של אוקראינה והאקדמיה הלאומית לענייני פנים, האחראית להכשרת שוטרים.

קישורים חיצוניים
----------------

* שוטרי הענבר, ברשת החברתית פייסבוק
* שוטרי הענבר, ברשת החברתית אינסטגרם
* "שוטרי הענבר", במסד הנתונים הקולנועיים IMDb (באנגלית)
* "שוטרי הענבר", באתר נטפליקס
* "שוטרי הענבר", במסד הנתונים הקולנועיים KinoPoisk (ברוסית)
* שוטרי הענבר, באתר kino-teatr.ua
* שוטרי הענבר, באתר kinopoisk.ru

הערות שוליים
------------

1. ↑  קדימון הסרט (באוקראינית)
**עבודה שחורה** הוא שיר של אהוד בנאי מתוך אלבומו הראשון "אהוד בנאי והפליטים", אשר יצא בשנת 1987. השיר נכתב והולחן על ידי בנאי, במחאה על הפלייתם של היהודים בני העדה האתיופית.

רעיונות מרכזיים
---------------

|  |  |
| --- | --- |
|  |  ראו גם – **הפגנות יוצאי אתיופיה#פרשת הגיור** |

במהלך הבית הראשון של השיר בנאי מדגיש את קשר הדם של בני העדה האתיופית לעם היהודי. הוא מתאר את "תלאות" הדרך של בני העדה, שאותם הוא מכנה "האחים כהי העור" ו"הבנים האבודים", כינוי אשר בא לרמוז על היותם צאצאיהם של עשרת השבטים, אשר הופרדו מעם ישראל לאחר שיצא לגלות. הביטוי "האחים כהי העור" מרמז עוד על הקשר של העדה, אשר הביאה עימה "מסורת מופלאה ועתיקה", לעם היהודי.

לקראת סוף הבית הראשון בנאי יוצא כנגד הקביעה של הרבנות הראשית, שלפיה אתיופים שבמוצאם התערבבו גם לא־יהודים היו צריכים לעבור טבילה במקווה כדי להיחשב יהודים לכל דבר, פעולה שלפי בנאי "שוטפת את התמימות" של בני העדה שהביאה אותם לעלות לארץ מתוך אמונתם ביהדות. בשורה החותמת את הבית הראשון (ואף את השני) בנאי שואל "ומי יֵדע אם אברהם לא היה שחור", כדרך להדגיש כי אין מקום להפליה על רקע גזעי וצבע העור, שכן בהיעדר הוכחה היסטורית חותכת ניתן אף לשער כי אברהם אבינו היה שחור.

בבית השני בנאי מציג את המציאות הקשה של עולי אתיופיה לאחר הגיעם לישראל: הם חיים במרכז קליטה בטבריה, הרחק ממרכז הארץ, מנסים להיקלט במדינה החדשה והמודרנית ולקלוט את אורח החיים השונה בתכלית ממה שהורגלו אליו. וכפי שמתאר זאת בנאי: "מאצל המדורה, מעבר להרי החושך אל הרחוב המקומי, הדיגיטלי, המבולבל". גם בבית זה מודגש הפער שבין חלומם של בני העדה למציאות הקשה – הם חלמו שנים על בית בישראל וכעת הצליחו להגשים את החלום, אך בתחושתם הגלות עדיין נמשכת, בשל היחס המפלה כלפיהם.

בבית השלישי מתוארת צעדת המחאה של בני העדה לירושלים. העמידה שלהם מול הבניין – לפי הנרמז מדובר בהיכל שלמה – מתוארת כעמידה מול "לב של אבן". לפי דויד פרץ, בשימוש בביטוי זה בנאי מרמז לשורה הידועה מהשיר "הכותל", שכתבו יוסי גמזו ודובי זלצר: "יש אנשים עם לב של אבן, יש אבנים עם לב אדם". העולים מאתיופיה עומדים מול ממסד אטום, שמתאפיין ב"לב של אבן", ומחכים שהדלת תיפתח להם מבפנים ושהממסד הישראלי יקבל אותם אל חיקו.

סוף השיר מבהיר את האכזבה הגדולה שנחלו בני העדה בישראל. המשפט "ועכשיו מה שנשאר זו עבודה שחורה" מלמד כי ההפליה כלפי יוצאי אתיופיה היא ברקע צבע עורם השחור, וכל שנותר להם לעשות בארץ החדשה הוא "עבודה שחורה". הביטוי, המשמש כשם השיר, הוא דו־משמעי: הוא מכוון גם לעבודות קשות ולא מקצועיות, וגם לכך שעבודות אלה נועדו למי שצבע עורם שחור.

### סגנון השיר

ההפקה המוזיקלית של הגיטריסט ומפיק האלבום יוסי אלפנט עטפה את השיר במרכיבים של מוזיקה אפריקאית (בתיפוף המודגש ובקולות השבטיים), לצד מרכיבים של מוזיקת רוק (הגיטרות החורקות), אולם אין בשיר מרכיבים של מוזיקה אתיופית או משירת הקודש של ביתא ישראל.

קישורים חיצוניים
----------------

* מילות השיר "עבודה שחורה" באתר שירונט
* דויד פרץ, על השיר עבודה שחורה מאת אהוד בנאי, באתר "תרבות•il"
* מילים לשיר עבודה שחורה עם תרגום ותעתיק לאנגלית

הערות שוליים
------------

1. ↑  דויד פרץ, על השיר 'עבודה שחורה' מאת אהוד בנאי, באתר "תרבות•il"
פירוש נוסף ערך זה עוסק בחצי אי בארץ הנסיכה אליזבת שבאנטארקטיקה. אם התכוונתם למשמעות אחרת, ראו מיול.

אין לבלבל עם אין לבלבל ערך זה עם הערך "האי מיול".

**חצי האי מיול** (באנגלית: **Mule Peninsula**) הוא חצי אי סלעי באזור חוף אינגריד כריסטנסן, בארץ הנסיכה אליזבת, שבאנטארקטיקה.

חצי האי ממוקם בין פיורד אליס, ופיורד קרוק; בחלק הדרומי של גבעות וסטפולד.

בחצי האי ממוקם מישור מארין, שהוא אזור אנטארקטי מוגן במיוחד (ASPA) מספר 143, המוגן מכוח אמנת אנטארקטיקה.

היסטוריה
--------

### גילוי ומיפוי האזור

אזור הגבעות ובהן חצי האי, מופו באמצעות תצלומי אוויר שצולמו על ידי משלחת לארס כריסטנסן (1937–1936).

### מקור השם

הקרטוגרפים הנורווגיים קראו לחצי האי "*Breidnesmulen*" - "נקודת החוטם הרחבה" - שם תיאורי.

השם הנוכחי ניתן לחצי האי על ידי ועדת השמות האנטארקטית של אוסטרליה.

השם הוא תיאורי - והוא למעשה מתרגם את השם הנורווגי, ומתאר את חצי האי. "מיול" באנגלית משמעה "פרד", וחצי האי מזכיר ראשו של פרד.

לקריאה נוספת
------------

• DAMIAN B. GORE, I. SNAPE and M.R. LEISHMAN, **Glacial sediment provenance, dispersal and deposition, Vestfold Hills, East Antarctica**, Antarctic Science 15 (2): 259–269 (2003), DOI: 10.1017/S0954102003001263
• BROLSMA, HENK, **Survey Report Vestfold Hills, Australian Antarctic Territory 1984-85, 1985-86 summer season**, Australian Antarctic Data Centre

קישורים חיצוניים
----------------

* חצי האי מיול באתר הסקר הגאולוגי של ארצות הברית
* חצי האי מיול באתר הגאזט האנטארקטי של ממשלת אוסטרליה
* חצי האי מיול באתר הגאזט האנטארקטי המשווה SCAR של ממשלת אוסטרליה
* חצי האי מיול באתר marineregions
* תצלום לוויין של אזור חצי האי מיול
* מזג אוויר נוכחי מעודכן בחצי האי מיול
	+ תחזית מזג אוויר עדכנית ארוכת טווח עבור חצי האי מיול

הערות שוליים
------------

1. 1 2 3 4 5 6 7 8  מידע גאוגרפי והיסטורי
2. ↑  תיאור אזור אנטארקטי מוגן במיוחד מספר 143
חומט מתגונן באמצעות לשונו הגדולה
**רב-חומט קצר-זנב** (שם מדעי: *Tiliqua rugosa*) הוא מין של זוחל ממשפחת החומטיים החי באוסטרליה.

רב-חומט זה מגיע לאורך 260–320 מ"מ והוא כבד מאוד ביחס למשפחתו. הוא בעל קשקשים עבים בעלי צבעים שונים מחום-כהה עד שמנת. מראהו מגושם והוא נראה כאילו יש לו 2 ראשים, עקב זנבו הגדול והעגלגל וראשו הגדול. מראה הזנב יכול להוליך שולל טורפים בחושבם על ראש החיה וכן להיות מאגר שומן. הרגליים קטנות ולחומט ישנה לשון גדולה וכחולה שיכולה להישלף כדי להבהיל טורפים. החומט יכול לחיות עד 50 שנה.

לטאה זו חיה באוסטרליה ממפרץ הכרישים, דרך דרום-מערב אוסטרליה עד למזרח וצפונה למזרח קווינסלנד וכן בוויקטוריה ובניו סאות' ויילס, הרחק מהחופים. מרבית התת-מינים חיים במערב אוסטרליה וכן על האי רוטנסט, למעט תת-המין *Tiliqua rugosa asper* המצוי במזרח אוסטרליה. מקום מחיתה הוא באזורים צחיחים שונים וחולות וגם באזורי אחו וערבות עשב או שיחיות. באזורים רבים חומטים אלה נראים נחים ליד כבישים רחבים, עליהם הם מתחממים וחלקם נדרסים כך.

החומט הוא אוכל-כול הניזון מחלונות, חרקים, נבלות, פירות, פרחים וצמחייה. בשבי הם יגוונו גם בנקניקיות ועוף וכן בפירות כמו בננה ופסיפלורה. אויבי החומט בטבע הם הדינגו, נחשים גדולים כמו פיתון השטיחים והאבוריג'ינים שצדו אותו למאכל. כיום הוא בסיכון גם מצד כלבים וחתולים.

לטאות אלו יוצרות בדרך כלל קשרים זוגיים ארוכי טווח, והזכר והנקבה מבלים יחד בעונת הרבייה מדי שנה.

### תת-מינים

* T. r. rugosa
* T. r. asper
* T. r. konowi
* T. r. palarra

קישורים חיצוניים
----------------

ויקישיתוף מדיה וקבצים בנושא **רב-חומט קצר-זנב** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* NCBI
* GBIF
 |

הערות שוליים
------------

1. ↑  רב-חומט קצר-זנב באתר הרשימה האדומה של IUCN
2. ↑  אתר למנויים בלבד ניו יורק טיימס, בפעם הבאה שאתם רוצים להרוג נחש, תחשבו על חיי החברה שלו, באתר הארץ, 11 בנובמבר 2022
עטיפת **Psychodalic academy**
**psychodalic academy** הוא שמו של אלבום-אוסף שעשה אמן הטראנס אבי שמיילוב, הידוע גם כאסטריקס.
האלבום יצא תחת לייבל הטראנס הישראלי hommega בשנת 2005 ועזר לקדם את הלייבל בכלל ואת האמנים בפרט.

האלבום כלל שני דיסקים.
הדיסק הראשון כלל רמיקסים שעשה אבי שמיילוב ליוצרים שונים מהלייבל בנוסף לטרק חדש שעשה בשביל האלבום (לטרק קוראים follow me והוא מושפע מסגנון הטראנס פסיכומלודי).
הדיסק השני כולל טרקים שונים של יוצרים מהלייבל שנבחרו על ידי מנהל הלייבל אייל ינקוביץ', בנוסף לטרק חדש שעשה אבי שמיילוב לאלבום (הטרק נקרא chaos ונעשה בשיתוף התקליטן המוביל בארץ, גייא סלמה)

להיטי האלבום
------------

**דיסק ראשון**

* טרק ראשון-follow me(מאת אבי שמיילוב).
* טרק שביעי-computech(מאת psycraft)
* טרק אחרון-colors band(מאת dali)

**דיסק שני**

* טרק ראשון-chaos(מאת אבי שמיילוב וגיא סלמה)
* טרק שישי-coolio(מאת אבי שמיילוב)
* טרק שמיני-ra heya(מאת sub6)

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: ee3963a9-fb49-3dd6-ae0a-358c6346dbbf

 |
**חצי האי מלבה** (באנגלית: **Melba Peninsula**), הוא חצי אי רחב, המכוסה קרח, בארץ המלכה מרי, שבאנטארקטיקה.

חצי האי ממוקם בין קרחון ריד, למפרץ הרוחות.

מדף הקרח שקלטון ממוקם לחוף חצי האי מלבה.

שיא גובהו של חצי האי מלבה - 393 מטרים מעל פני הים.

היסטוריה
--------

### גילוי ומיפוי חצי האי

חצי האי התגלה על ידי משלחת אוסטרלאסיה לאנטארקטיקה, אשר חקרה את אנטארקטיקה בין השנים 1911–1914, בפיקודו של דאגלס מוסון.

### מקור השם

מוסון נתן לחצי האי את שמו.

חצי האי נקרא על שם דיים נלי מלבה, ממלבורן שבאוסטרליה, שהייתה אחת מפטרוני משלחת אוסטרלאסיה לאנטארקטיקה.

לקריאה נוספת
------------

• Defense Mapping Agency 1992, **Sailing Directions (planning Guide) and (enroute) for Antarctica**, P 415
• National Imagery and Mapping Agency 2002, **Sailing Directions (planning Guide) and (enroute) for Antarctica**, P 169
• United States. Defense Mapping Agency. Hydrographic Center, **Sailing Directions for Antarctica: Including the Off-lying Islands South of Latitude 60°**, P 234

קישורים חיצוניים
----------------

* חצי האי מלבה באתר הסקר הגאולוגי של ארצות הברית
* חצי האי מלבה באתר הגאזט האנטארקטי של ממשלת אוסטרליה
* חצי האי מלבה באתר הגאזט האנטארקטי המשווה SCAR של ממשלת אוסטרליה
* מרחקים לאתרים סמוכים
* נתוני זריחת/שקיעת שמש/ירח עדכניים עבור חצי האי מלבה
* מזג אוויר נוכחי מעודכן בחצי האי מלבה
	+ תחזית מזג אוויר שעתית קצרת טווח עבור חצי האי מלבה
	+ תחזית מזג אוויר עדכנית ארוכת טווח עבור חצי האי מלבה
	+ נתוני מזג אוויר היסטוריים עבור חצי האי מלבה
	+ סטטיסטיקות מזג אוויר עבור חצי האי מלבה

הערות שוליים
------------

1. 1 2 3 4 5 6 7 8 9  מידע גאוגרפי והיסטורי
2. ↑  מידע גאוגרפי
**רב חנק מלכותי** (שם מדעי: ***Boa imperator***) הוא מין של נחש גדול ולא ארסי ממשפחת החנקיים המצוי במקסיקו, אמריקה המרכזית ובצפון קולומביה למורדות הרי האנדים. בעבר סווג מין זה כתת-מין של רב-חנק מצוי (*Boa constrictor*), אך הופרד לאחר בדיקות טקסונומיות.

מאפיינים
--------

אורכו של נחש גדול זה יכול להגיע ל-1.3 עד 2.5 מטר ותועדו פרטים באורך 3.7 מטר. עם זאת הוא אחד מהקטנים שבחנקים. המשקל הממוצע הוא 13 ק"ג, כשהנקבות גדולות וכבדות מהזכרים. תוחלת חיי הנחש 20–30 שנה אך חלק מהנחשים הגיעו לגיל 40 שנה. הפרטים הגדולים ביותר חיים בקולומביה, והקטנים ביותר חיים בקריביים ובמדבר סונורה, מקסיקו. צבע החנק דומה לזה של קרובו המצוי, אך הוא בעל פחות פסים. הגוף אפור-חום מגושם עם רצועות שחורות אופקיות. הרצועות בהירות מעט יותר מאלה של המצוי.

נחש זה יכול לשרוד במגוון סביבות לרבות יערות, מדבריות צחיחים וסוואנות, אך הוא מעדיף בעיקר יערות גשם בהם ישנה צמחייה רבה המסתירה אותו משמש, מטורפים ומטרפו, וכן תנאים לחים וטמפרטורה יציבה.

הנחש הוא צייד לילי הניזון בעיקר מיונקים קטנים עד בינוניים ומעופות. הוא אורב לטרף מעמדה בין העצים ומשתמש בחיישני אינפרה-אדום לצד הראש כדי לקלוט חיות בעלות דם חם. הנחש תוקף במהירות וחונק את הטרף למוות (אנ'). הוא יכול לתקוף גם אנשים לצורך הגנה, אך מדובר במין רגוע יחסית.

לפעמים מגדלים נחש זה כחיית מחמד. בין הנחשים הגדלים בשבי ישנם לא מעט נחשים לבקנים.

קישורים חיצוניים
----------------

ויקישיתוף מדיה וקבצים בנושא **רב-חנק מלכותי** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ITIS
* NCBI
* GBIF
 |

הערות שוליים
------------

1. ↑  רב-חנק מלכותי באתר הרשימה האדומה של IUCN